TOS-1 Buratinas
TOS-1 Buratinas (rus. Буратино, ТОС-1, kur тяжелая огнемётная система 'sunkioji liepsnosvaidinė sistema') – vikšrinė savaeigė, ginkluota 30-ies vamzdžių salviniu reaktyviniu liepsnosvaidžiu. Savaeigė sukonstruota ant tanko T-72 važiuoklės. Šaudo 220 mm reaktyvinias sviediniais su termobariniais užtaisais. Skirta naikinti priešo gyvajai jėgai įtvirtinimuose, atviroje vietovėje, lengvai šarvuotose mašinose. Pirmą kartą karo veiksmuose panaudotas Afganistano kare (1988–1989). Pirmą kartą parodytas publikai Transmaš'o parodoje 1999 m. Omske. Naudotas ir Čečėnijos kare. Idėja sukurti salvinę sistemą su padegamaisiais (termobariniais) užtaisais kilo 7-jame dešimtmetyje. Sistemą, sudarytą iš savaeigės, raketų ir užtaisymo mašinos 8-ojo dešimtmečio pradžioje Omske, Sunkiosios mašinų pramonės konstruktorių biure (KBTM). Ilgai šis ginklas buvo įslaptintas. Mašina pritaikyta veikti kautynių rikiuotėje kartu su pėstininkais ir tankais. Didinant veiksnumą mašina sukurta ant T-72 bazės. Savaeigės raketų šaudymo nuotolis nuo 400 iki 3500 m. Užtaisymo mašina sukonstruota ant padidinto pravažumo sunkvežimio važiuoklės, turi kraną savaeigės užtaisymui raketomis.